CELEX: 62010CN0341
Language: fi
Date: 2010-07-07 00:00:00
Title: Asia C-341/10: Kanne 7.7.2010 — Euroopan komissio v. Puolan tasavalta

25.9.2010   
            
            
               FI
            
            
               Euroopan unionin virallinen lehti
            
            
               C 260/6
            
         Kanne 7.7.2010 — Euroopan komissio v. Puolan tasavalta
   (Asia C-341/10)
   ()
   2010/C 260/08
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: J. Enegren ja Ł. Habiak)
   
      Vastaaja: Puolan tasavalta
   
      Vaatimukset
   
   Komissio vaatii,
   
               —
            
            
               että Puolan tasavallan todetaan jättäneen noudattamatta rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annetun neuvoston direktiivin 2000/43/EY (1) 16 artiklaa, koska se ei ole pannut tämän direktiivin 3 artiklan 1 kohdan b–h alakohtaa ja 9 artiklaa asianmukaisesti ja täysimääräisesti täytäntöön, ja
            
         
               —
            
            
               että Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivi 2000/43/EY koskee asiallisesti useita aloja, jotka on lueteltu direktiivin 3 artiklan 1 kohdassa. Direktiivin 16 artiklan mukaan jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset (tai huolehdittava siitä, että työmarkkinaosapuolet ottavat käyttöön tarpeelliset toimenpiteet) saattaakseen direktiivin koskemaan kaikkia näitä aloja, ja ilmoitettava tästä Euroopan komissiolle. Komission käsityksen mukaan Puolan tasavalta on täyttänyt tämän velvoitteen toistaiseksi vain osittain. Käsiteltävänä olevalla kanteella komissio moittii Puolan tasavaltaa siitä, ettei se ole pannut direktiiviä asianmukaisesti ja täysimääräisesti täytäntöön seuraavilla aloilla: jäsenyys ja toiminta työntekijä- tai työnantajajärjestössä tai muussa järjestössä, jonka jäsenillä on tietty ammatti, järjestöjen antamat etuudet; sosiaalinen suojelu, mukaan lukien sosiaaliturva ja terveydenhuolto; sosiaalietuudet; koulutus; yleisesti saatavilla olevien tavaroiden ja palvelujen saatavuus ja tarjonta, mukaan lukien asuminen (direktiivin 3 artiklan 1 kohdan d–h alakohta). Komissio kiistää Puolan tasavallan oikeudenkäyntiä edeltäneessä menettelyssä esittämän väitteen siitä, että direktiivi on pantu näillä aloilla täytäntöön Puolan tasavallan perustuslain säännöksillä sekä kansanoikeudellisilla sopimuksilla.
   Euroopan komissio moittii Puolan tasavaltaa myös siitä, että se ei ole pannut direktiivin 2000/43/EY 9 artiklaa asianmukaisesti ja täysimääräisesti täytäntöön kansallisessa lainsäädännössä. Tämä säännös, jonka mukaan on otettava käyttöön tarvittavat toimenpiteet henkilöiden suojelemiseksi epäsuotuisalta kohtelulta tai kielteisiltä seurauksilta, jotka johtuvat reagoinnista valitukseen tai menettelyyn, jonka tarkoituksena on varmistaa, että yhdenvertaisen kohtelun periaatetta noudatetaan, koskee kaikkia direktiivin soveltamisalaan kuuluvia henkilöitä ja tilanteita. Puolan viranomaisten tähän mennessä ilmoittamat säännökset osoittavat kuitenkin, että tällaiset toimenpiteet on otettu käyttöön vain työntekijöiden ja työsuhteen osalta.
   
      (1)  EYVL L 180, s. 22.